32005D0054
L 022/16
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 25 януари 2005 година
за изменение на Директива 92/34/ЕИО на Съвета за удължаване срока на дерогацията по отношение на условията за внос на посадъчен материал от овощни растения и на овощни растения, предназначени за производство на плодове от трети страни
(нотифицирано под номер С (2005) 114)
(2005/54/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/34/ЕИО на Съвета от 28 април 1992 г. относно търговията с посадъчен материал от овощни растения и на овощни растения, предназначени за производство на плодове (1), и по-специално член 16, параграф 2, втора алинея от нея,
като има предвид, че:
(1)
Съгласно член 16, параграф 1 от Директива 92/34/ЕИО на Комисията се изисква да реши дали посадъчният материал от овощни растения и овощните растения, произведени в трета страна и предоставящи същите гаранции относно задълженията на доставчика, идентичността, характеристиките, фитосанитарното състояние, средата на растеж, опаковката, условията за инспекция, маркировката и запечатването, са еквивалентни по всички тези пунктове на посадъчния материал от овощни растения и на овощните растения, произвеждани в Общността, и отговарят на изискванията и условията, определени в тази директива.
(2)
Въпреки това понастоящем наличната информация относно условията, които се прилагат в трети страни, все още е недостатъчна, за да позволи на Комисията да вземе подобно решение относно дадена трета страна на този етап.
(3)
За да се избегне нарушение в организацията на търговията, следва да бъде разрешено на държавите-членки, които внасят посадъчен материал от овощни растения и овощни растения, произведени в трета страна, да продължават да прилагат към тези продукти същите условия, които се прилагат към подобни продукти, произведени в Общността, съгласно член 16, параграф 2 от Директива 92/34/ЕИО.
(4)
Следва да се продължи допълнително периодът за прилагането на дерогацията, предвидена в член 16, параграф 2, първа алинея от Директива 92/34/ЕИО, който беше продължен до 31 декември 2004 г. с Решение 2002/112/ЕО на Комисията (2).
(5)
Мерките, предвидени в настоящото решение, са в съответствие със становището на Постоянния комитет по посадъчния материал и родовете и видовете овощните растения,
ПРИЕ НАСТОЯЩОТО РЕШЕНИЕ:
Член 1
В член 16, параграф 2, първа алинея от Директива 92/34/ЕИО датата „31 декември 2004 г.“ се заменя с датата „31 декември 2007 г.“.
Член 2
Адресати на настоящото решение са държавите-членки.
Съставено в Брюксел на 25 януари 2005 година.